CELEX: 31982R2562
Language: el
Date: 1982-09-22 00:00:00
Title: Κανονισμός (EOK) αριθ. 2562/82 τής Επιτροπής τής 22ας Σεπτεμβρίου 1982 περί καθορισμού τών εφαρμοζομένων ασφαλειών σέ ορισμένα ελαιόλαδα πού τίθενται σέ ελεύθερη κυκλοφορία εντός τής Κοινότητας

Avis juridique important

|

31982R2562

Κανονισμός (EOK) αριθ. 2562/82 τής Επιτροπής τής 22ας Σεπτεμβρίου 1982 περί καθορισμού τών εφαρμοζομένων ασφαλειών σέ ορισμένα ελαιόλαδα πού τίθενται σέ ελεύθερη κυκλοφορία εντός τής Κοινότητας  

Επίσημη Εφημερίδα αριθ. L 273 της 23/09/1982 σ. 0042 - 0042

***** ΚΑΝΟΝΙΣΜΟΣ (ΕΟΚ) αριθ. 2562/82 ΤΗΣ ΕΠΙΤΡΟΠΗΣ  της 22ας Σεπτεμβρίου 1982  περί καθορισμού των εφαρμοζομένων ασφαλειών σε ορισμένα ελαιόλαδα που τίθενται σε ελεύθερη κυκλοφορία εντός της Κοινότητας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (1), όπως τροποποιήθηκε τελευταία από τον κανονισμό (ΕΟΚ) αριθ. 1413/82 (2),  τον κανονισμό (ΕΟΚ) αριθ. 3089/78 του Συμβουλίου της 19ης Δεκεμβρίου 1978 περί θεσπίσεως γενικών κανόνων που αφορούν την ενίσχυση στην κατανάλωση του ελαιολάδου (3), όπως τροποποιήθηκε τελευταία από τον κανονισμό (ΕΟΚ) αριθ. 2762/80 (4), και ιδίως το άρθρο 9 παράγραφος 1 εδάφιο τελευταίο,  Εκτιμώντας:  ότι σε περίπτωση σημαντικής τροποποιήσεως της ενισχύσεως στην κατανάλωση, το άρθρο 9 παράγραφος 1 εδάφιο τελευταίο του κανονισμού (ΕΟΚ) αριθ. 3089/78 επιτρέπει στην Επιτροπή να προσαρμόσει, ευθύς ως αποφασισθεί η τροποποίηση της ενισχύσεως αυτής, το ποσό της ασφαλείας που εφαρμόζεται στα εισαγόμενα ελαιόλαδα·  ότι για την περίοδο εμπορίας 1982/83 το ποσό της ενισχύσεως στην κατανάλωση έχει αυξηθεί σημαντικά από την 1η Νοεμβρίου 1982 · ότι για να αποφευχθούν κερδοσκοπικές ενέργειες, πρέπει να προσαρμοσθεί το ποσό της ασφαλείας για να ληφθεί υπόψη η τροποποίηση αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Με την επιφύλαξη των διατάξεων του άρθρου 14 παράγραφος 2 δεύτερο εδάφιο του κανονισμού (ΕΟΚ) αριθ. 3172/80 (5), το ποσό της ασφαλείας που αναφέρεται στο άρθρο 9 του κανονισμού (ΕΟΚ) αριθ. 3089/78 είναι ίσο, ανάλογα με το Κράτος μέλος στο οποίο η ασφάλεια συνιστάται, πρός:  - 98 828 ιταλικές λίρες ανά 100 χγρ,  - 475,52 γαλλικά φράγκα ανά 100 χγρ,  - 3 295,06 βελγικά φράγκα ανά 100 χγρ,  - 197,44 γερμανικά μάρκα ανά 100 χγρ,  - 211,27 ολλανδικά φιορίνια ανά 100 χγρ,  - 47,43 λίρες στερλίνες ανά 100 χγρ,  - 52,98 ιρλανδικές λίρες ανά 100 χγρ,  - 631,30 δανικές κορώνες ανά 100 χγρ,  - 1 951,99 ελληνικές δραχμές ανά 100 χγρ.  2. Η ασφάλεια που αναφέρεται ανωτέρω εφαρμόζεται από την ημερομηνία ενάρξεως της ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 22 Σεπτεμβρίου 1982.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. 172 της 30. 9. 1966, σ. 3025/66.  (2) ΕΕ αριθ. L 162 της 12. 6. 1982, σ. 6.  (3) ΕΕ αριθ. L 369 της 29. 12. 1978, σ. 12.  (4) ΕΕ αριθ. L 287 της 30. 10. 1980, σ. 2.  (5) ΕΕ αριθ. L 331 της 9. 12. 1980, σ. 27.